DV RADOST

HERCEGOVAČKA 22,SPLIT

KLASA:501-01/20-01/57

UR:BR:2181-15/05-20-01

U Splitu,20.05.2020.

Poštovani roditelji,

Prema Uputama HZJZ-a za sprječavanje i suzbijanje epidemije COVID-19, vezano za rad predškolskih ustanova i razredne nastave od 1-4. razreda te posebne razredne odjele i rad s djecom s teškoćama koja imaju pomoćnika u nastavi od 20. svibnja, a vrijede od 25.svibnja 2020. rad u predškolskim ustanovama u sadašnjim epidemiološkim uvjetima uz poštovanje ovih uputa smatra se jednako sigurnim za djecu i zaposlenike kao i rad od kuće odnosno ostanak kod kuće, te se omogućuje uključivanje sve djece u vrtiće i škole.

Važno je da roditelji/skrbnici budu upoznati s Uputama koje se nalaze na linku: <https://www.hzjz.hr/wp-content/uploads/2020/03/Upute_vrtici_skole.pdf> i na mrežnim stranicama DV RADOST-SPLIT.

Izdvajamo sljedeće važne napomene roditeljima/skrbnicima:

* da ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19,
* da ne dovode dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.
* Roditelji/skrbnici dužni su izmjeriti tjelesnu temperaturu djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu već se javljaju telefonom odgojiteljici odgojno obrazovne skupine koju dijete pohađa i izabranom pedijatru/liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u ustanovu.

UPRAVA DV RADOST-SPLIT